Groen lig vir windplaasArgieffoto Die nasionale energiereguleerder (Nersa) het aan Eskom die groen lig gegee vir sy Sere-windplaas in die Wes-Kaap. Brian Dames, die uitvoerende hoof van Eskom, het Maandag in ŉ verklaring bekendgemaak die lisensie is toegeken. “Dit is ŉ opwindende mylpaal in Eskom se poging om na skoner energie te beweeg,” het Dames gesê. “Sere is ons eerste, grootskaalse, hernubare energie-projek. Dit beklemtoon ons verbintenis tot die vermindering van ons koolstofvoetspoor, en om in volhoubare energie te belê. ” Die lisensie sal Eskom toelaat om te begin bou aan dié R2.4 miljard-projek. Na verwagting sal dit sy eerste krag tot die nasionale netwerk in die eerste helfte van 2014 lewer. Die plaas gaan naby Koekenaap opgerig word. Sere is die Nama-woord vir “koel briesie”.